b'\n_START_ARTICLE_\nMuzikos pedagogika\n_START_PARAGRAPH_\nMuzikos pedagogika, muzikos edukologija\xc2\xa0\xe2\x80\x93 kryptingo ir sistemingo muzikinio ugdymo teorija ir praktika. Muzikinis ugdymas, vykstantis tiek bendrojo lavinimo, tiek ir papildomo ugdymo mokyklose, remiasi tam tikromis teorijomis apie veiksming\xc4\x85 muzikin\xc4\xaf lavinim\xc4\x85, ugdym\xc4\x85, muzikini\xc5\xb3 geb\xc4\x97jim\xc5\xb3 tobulinim\xc4\x85. Muzikos pedagogika (edukologija) yra pedagogikos (edukologijos) ir muzikologijos \xc5\xa1aka. Muzikos pedagogika remiasi muzikos teorijos ir atlikimo praktikos, filosofijos, estetikos, sociologijos, istorijos, psichologijos, fiziologijos, etikos ir kt. moksl\xc5\xb3 duomenimis._NEWLINE_Kaip taikomoji disciplina apima muzikin\xc4\xaf vaik\xc5\xb3 (muzikos pedagogika) ir suaugusi\xc5\xb3 (muzikos edukologija) ugdym\xc4\x85. Lietuvoje muzikos mokoma ikimokyklin\xc4\x97se \xc4\xafstaigose, bandrojo lavinimo mokyklose, vaik\xc5\xb3 ir vidurin\xc4\x97se muzikos mokyklose, meno mokyklose, muzikos gimnazijose, konservatorijose, universitetuose, Lietuvos muzikos ir teatro akademijoje.\n_START_SECTION_\nIstorija\n_START_PARAGRAPH_\nMuzikos teorijos, estetikos ir ugdymo filosofijos klausimus nagrin\xc4\x97jo Antikos graik\xc5\xb3 filosofai Pitagoras, Platonas, Aristotelis, Aristoksenas ir kt. Nagrin\xc4\x97ta muzikos prigimtis, jos ry\xc5\xa1iai su aritmetika, geometrija, astronomija (Pitagoras, Aristotelis), muzikos etinis poveikis (Platonas, Aristotelis)._NEWLINE_\xc5\xa0v. Augustinas, Tomas Akvienietis.'